**HMS Queen Elizabeth** (viirinumero R08) on Britannian kuninkaallisen laivaston Queen Elizabeth -luokan lentotukialus.

Valmistus
---------

*Pääartikkeli: Queen Elizabeth -luokka (lentotukialus)*
Britannian puolustusministeri Des Browne julkisti kahden uuden lentotukialuksen tilauksen 25. heinäkuuta 2007. ja tilaus allekirjoitettiin 3. heinäkuuta 2008 uudelleen luodun Aircraft Carrier Alliancen, johon kuuluivat Babcock International, BAE Systems ja Thales UK, kanssa. Merkittävää oli aluksen komponenttien valmistaminen eri telakoilla ympäri Britteinsaaria. Työhön osallistuivat BAE Systemsin Govanin ja Portsmouthin telakat, Cammell Laird Birkenheadissä, A&P Group Tynen telakka sekä Babcock Internationalin Appledoren telakka. Aluksen kokoonpano oli Babcockin Rosythin telakalla lähellä Edinburghia, minkä seurauksena telakka altaan numero 1 suuta piti leventää, asentaa uusi 1 000 tonnin Goliath-nosturi.

Virallisesti työt aloitettiin 7. heinäkuuta 2009 ensimmäisten palojen leikkauksella BAE Systemsin telakalla Govanissa. Tosiasiassa työt aloitettiin kuitenkin jo 15. joulukuuta 2008 Babcockin Appledoren telakalla, missä aloitettiin työt rungon osalla 1. Osien liittäminen toisiinsa aloitettiin Rosythissä vuoden 2011 jälkipuoliskolla. Osien liittäminen toisiinsa saatiin päätökseen kesäkuun alussa 2014, minkä jälkeen aluksen kastetilaisuus järjestettiin 4. heinäkuuta kummina kuningatar Elisabet II. Se laskettiin vesille 14. heinäkuuta 2014.

Vaikka aluksen runko oli valmis, sille jouduttiin tekemään runsaasti töitä pinnan alla esim sukeltajat asensivat aluksen molemmat potkurit. Ne asennettiin alustavien propulsiojärjestelmätestien jälkeen. Nämä asennukset saatiin päätökseen helmikuussa 2016. Miehistön siirtyminen alukselle oli vasta toukokuun lopulla 2017, minkä jälkeen tehtiin simuloitu purjehdus ennen koeajojen aloittamista 26. kesäkuuta.

Kommodori Jeremy Kyd otti laivan komentoonsa 24. toukokuuta 2016.

### Koeajot

Koeajot alkoivat 26. kesäkuuta 2017. Ensimmäinen vaihe oli siirtää alus altaasta Firth of Forth -estuaariin. *HMS Queen Elizabeth* piti alittaa kolme siltaa, ennen kuin pääsi Skotlannin itärannikolta avomerelle. Alusta seurasi fregatit HMS Sutherland ja HMS Iron Duke. Ensimmäinen ilma-alus, joka laskeutui lentotukialukselle oli 820 Naval Air Squadronin AgustaWestland AW101 -tyyppinen helikopteri. *HMS Queen Elizabethin* koeajot jatkuivat Moray Firthiin..

Lähteet
-------

1. ↑  Work begins on aircraft carriers *BBC News*.  7. heinäkuuta 2009. Viitattu 3. heinäkuuta 2018.
2. ↑  MOD confirms carrier order *BBC News*. Viitattu 4. heinäkuuta 2018.
3. 1 2 3  Waters 2018 s. 134
4. ↑  HMS Queen Elizabeth sets sail from Rosyth for sea trials *BBC News*.  26. kesäkuuta 2017.
5. ↑  HMS Queen Elizabeth aircraft carrier sets sail for sea trials *The Independent*.  26. kesäkuuta 2017. Viitattu 9. heinäkuuta 2018.
6. ↑  HMS Queen Elizabeth aircraft carrier takes to the seas *The Guardian*.  27. kesäkuuta 2017. Viitattu 8 July 2017.
7. ↑  HMS 'Queen Elizabeth': Her first week at sea *Save the Royal Navy*.  3. heinäkuuta 2017. Viitattu 9. heinäkuuta 2018.
8. ↑  Young pilot makes history with first deck landing on HMS Queen Elizabeth *Royal Navy*.  3. heinäkuuta 2017. Viitattu 9. heinäkuuta 2018.
9. ↑  Queens of the Sea: Stunning moment huge Queen Elizabeth ships meet for the first time in Moray Firth *Scottish Sun*.  7. heinäkuuta 2017. Viitattu 9. heinäkuuta 2018.
10. ↑  Carrier draws the crowds as two Queen's meet on Moray Firth *Inside Moray*.  8. heinäkuuta 2017. Viitattu 9. heinäkuuta 2018.